28/01/2016 | Administración LocalMunicipal
As Pontes de García Rodríguez
Secretaría
Bases que regularán a participación na Cabalgata de Entroido 2016

A concelleira delegada da Área de Atención, Participación Cidadá e Desenvolvemento Local ditou a resolución nº 84/2016, do 20 de xaneiro de 2016, que é do seguinte teor literal: O martes 9 de febreiro, celébrase a tradicional cabalgata de entroido. Para regular a participación nesta cabalgata se elaboran unhas bases reguladoras. - Vistas as bases que regulan a participación no Cabalgata de Entroido - Existe proposta de gasto nº 2/2016 por importe de 2.375,00 euros. - Existe informe de fiscalización da intervención favorable nº 9/2016 con data 18/01/2016. Partida orzamentaria: 2016.0.338.48100 Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables.1º Aprobar as seguintes bases que regularán a participación na Cabalgata de Entroido o 9 de febreiro de 2016. Participantes: poderán participar todas as persoas que así o desexen e teñan a ben cumprir a normativa que aquí se expón. Inscrición: no departamento de cultura (1ª planta Casa Dopeso) todos os días laborais dende o luns 1 de febreiro de 10.00 a 13.30 h ata o martes de entroido ás 13 horas. Deberán realizar a solicitude de inscrición no que se nomeará un representante para actuar no seu nome ou en nome do grupo e perante as reclamacións de terceiros. Na inscrición cubriranse os seguintes datos: nome, apelidos e DNI do representante, teléfono e enderezo de contacto, nome e descrición do disfrace e número de participantes.1ª.- Todos os participantes que desexen optar aos premios anteriormente descritos deberán inscribirse segundo se especifica no apartado de inscricións.2ª.- Establécense as seguintes categorías: Adultos: Grupos, parellas e individual Os grupos deberán estar compostos por un mínimo de 5 participantes; o 75% deberá ser maior de 16 anos. Infantil: grupos (mínimo 4 compoñentes), parellas, individual e meniños (na categoría meniños poderanse inscribir os rapaces ata 8 anos); no resto das categorías a concurso de infantil a idade máxima será de 16 anos. Cada participante poderá inscribirse na categoría que desexe, tendo en conta a normativa que se especifica nestas bases.3ª.- O xurado non avaliará aos participantes que non amosen o dorsal que se lles entrega ao facer a inscrición.4ª.- Todos os participantes deberán facer o percorrido completo que se especifica nestas bases.5ª.- Aqueles participantes que se anoten en categorías que esixan a participación de máis dunha persoa, deberán facer o percorrido en conxunto, xa que o xurado só avaliará como participantes aos que acompañen ao portador do dorsal co número co que foron inscritos.6ª Por motivos de seguridade queda prohibida a participación de calquera tipo de animal na cabalgata, xa sexa desfilando ou como elemento de tracción dalgún tipo de carroza ou similar.7ª O uso de vehículos a motor polos grupos e agrupacións na cabalgata, so estará permitido si se solicita na inscrición, e queda autorizado pola Policía Local. ADULTOS Grupos Parellas Individuais 1º Premio 750 € 250 € 125 € 2º Premio 500 € 125 € 60 € 3º Premio 350 € 75 € 40 € Accésit 100 € INFANTIL Grupos Parellas Individuais Meniños (ata 8 anos) 5 premios 150 € 75 € 50 € Un conto Aos premiados nas categorías infantís entregáraselles un vale canxeable por libros, material e xogos educativos e didácticos. A categoría meniños non entra no concurso, e todos os participantes desta categoría recibirán un conto ao remate da Cabalgata no patio do colexio Sta. María 9ª.- Á hora de conceder os premios valoraranse aspectos como a orixinalidade, vestiario, calidade musical, capacidade de representación, coreografía. así como o desenfado e ánimo de Entroido ao longo de todo o percorrido; ademais de todo isto no caso dos grupos primarase aos máis numerosos.10ª.- O Xurado estará formado por persoas designadas pola concellería de cultura, e un representante do Concello de As Pontes, con voz pero sen voto. As decisións do Xurado serán inapelables. Algún dos premios poderá quedar deserto por decisión do Xurado.11ª.- A participación na Cabalgata implica a aceptación destas bases. Saída: Rúa Monte Caxado ás 17:00 horas do martes 9 de febreiro de 2016, Percorrido: Avda. de Ortigueira, Avda. de Castelao, Praza do Hospital, Avda. de Galicia, Alexandre Bóveda cruzando a Avda. da Coruña ata a Rúa Alexandre Bóveda, e Patio do Colexio Sta. María. Entrega de premios: A decisión do xurado darase a coñecer ao remate da cabalgata no patio do Colexio Sta. María. Todos os participantes deberán esperar o anuncio dos premiados xa que a ausencia dos mesmos dará lugar a que o premio se lle outorgue ao seguinte clasificado.12º.- Se coa finalidade de mellorar a organización e desenvolvemento dos actos programados se considerase conveniente introducir modificacións ao aquí fixado poderá facerse pola comisión organizadora, se ben se notificará antes do comezo do festival ou da cabalgata.2º- Ordenar a inserción das citadas bases no Boletín Oficial da Provincia. As Pontes de García Rodríguez. A concelleira-delegada.- Axel Astiarraga Viyella.- O oficial maior.- Adil Fernandez Sevilla Causera”. As Pontes de García Rodríguez, 20 de xaneiro de 2016 María Montserrat García Chavarría Concelleira delegada da Área de Atención, Participación Cidadá e Desenvolvemento Local